**Централна евиденција обједињене процедуре**

Све податке у вези са:

1. издатим локацијским условима у складу са Законом о планирању и изградњи.

2. грађевинским дозволама издатим у складу са Законом о планирању и изградњи.

3. потврдама о пријави почетка радова.

4. решењима издатим у складу са чл. 145 Закона о планирању и изградњи.

5. употребним дозволама

можете пронаћи на следећем линку <https://ceop.apr.gov.rs/ceopweb/sr-cyrl/home>

**ОБЈЕДИЊЕНА ПРОЦЕДУРА**

Обједињена процедура јесте скуп поступака и активности које спроводи Одељење за просторно планирање, урбанизам грађевинарство градске управе града Сомбора, у вези са изградњом, доградњом или реконструкцијом објеката, односно извођењем радова, а који укључују издавање локацијских услова, издавање грађевинске дозволе, односно решења из члана 145. Закона о планирању и изградњи (у даљем тексту: Закон), пријаву радова, прибављање сагласности на техничку документацију, издавање употребне дозволе, прибављање услова за пројектовање, односно прикључење објеката на инфраструктурну мрежу, прибављање исправа и других докумената које издају имаоци јавних овлашћења, а услов су за изградњу објеката, односно за издавање локацијских услова, грађевинске и употребне дозволе из њихове надлежности, као и обезбеђење услова за прикључење на инфраструктурну мрежу, упис права својине на изграђеном објекту, као и измену аката који се прибављају у овој процедури.

Поступком обједињене процедуре је грађанима омогућено да, на једном месту, преко Централног информационог система Агенције за привредне регистре (ЦИС), поднесу захтев са законом прописаном документацијом и доказом о плаћеним таксама и накнадама, након чега ће орган, у име и за рачун странке, прибавити све потребне услове и остала документа од јавних предузећа и Катастра и у законом прописаном року решити по захтеву.

Обједињена процедура, односно одређене фазе обједињене процедуре покрећу се пред надлежним органом попуњавањем одговарајућег захтева, односно пријаве кроз ЦИС путем Портала за е-регистрацију- <https://ceop.apr.gov.rs/eregistrationportal/public/home>

Преглед видео упутстава за коришћење система и упутство за за дигитално потписивање може се наћи на сајту <https://ceop.apr.gov.rs/eregistrationportal/Public/Home/Help>

Све информације од значаја за поступак спровођења обједињене процедуре као и одговоре на најчешће постављена питања у вези са одредбама Закона о планирању и изградњи, прописи и други документи релевантни за област грађевинарства могу се добити на адреси <http://gradjevinskedozvole.rs/>

Сва издата акта уписана су у регистар обједињених процедура и објављена су на сајту АПР-а, уз поштовање Закона о заштити података о личности. Јавним објавама о предметима може се приступити на адреси

<https://ceop.apr.gov.rs/ceopweb/sr-cyrl/home>

**Прописи:**

• Закон о изменама и допунама Закона о планирању и изградњи

• Закон о планирању и изградњи

• Правилник о поступку спровођења обједињене процедуре електронским путем

• Правилник о садржини начину и поступку израде и начину вршења контроле техничке документације према класи и намени

• Правилник о класификацији објеката

• Правилник о енергетској ефикасности зграда

• Уредба о локацијским условима

• Правилник о садржини и начину вршења техничког прегледа објекта саставу комисије садржини предлога комисије о утврђивању подобности објекта за употребу осматрању тла и објекта

• Правилник о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи

**Остали прописи у примени:**

• Закон о становању и одржавању зграда

• Закон о претварању права коришћења у право својине на грађевинском земљишту уз накнаду

• Закон о основама својинскоправних односа

• Закон о поступку уписа у катастар непокретности и водова